ההסתערות על הקפיטול (2021)

ההסתערות על הקפיטול הייתה התפרעות של המון בקונגרס של ארצות הברית בוושינגטון, ב-6 בינואר 2021 אחר הצהריים (שעון החוף המזרחי), שאירעה כחלק מניסיון הפיכת תוצאות הבחירות לנשיאות ארצות הברית ב-2020. האירוע החל כעצרת מחאה על תוצאות הבחירות לנשיאות ותמיכה בנשיא היוצא דונלד טראמפ, אך הפך להתפרעות שבמהלכה מפרי סדר פרצו לבניין הקפיטול, השחיתו אותו ופצעו עשרות שוטרים ממשטרת הקפיטול, אשר אחד מהם מת למחרת משבץ. במהלך ההתפרעות נהרגה מפגינה שנורתה על ידי משטרת הקפיטול, ושלושה מפגינים נוספים מתו במהלך ההתפרעות או מייד אחריה בנסיבות טבעיות. האירוע החל כאשר התכנסו אלפים מתומכי טראמפ בוושינגטון הבירה במטרה למחות על תוצאות הבחירות ולתמוך בתביעתו של טראמפ מסגן הנשיא מייק פנס לדחות את ניצחונו של הנשיא הנבחר ג'ו ביידן. בתחילה התכנס ההמון לעצרת בשם "הצילו את אמריקה", אירוע מתוכנן מראש באליפסה שבו נאמו טראמפ ומקורבו רודי ג'וליאני. טראמפ הצהיר בנאומו כי הוא לא מתכוון לוותר על הנשיאות וכי ביידן הוא "נשיא לא לגיטימי". לצד זאת, קרא טראמפ לתומכיו לצעוד "בדרך שלווה ופטריוטית". ג'וליאני השמיע מספר תיאוריות קשר בנוגע ל"גניבת הבחירות". בצוהרי יום רביעי, 6 בינואר, סביב השעה אחת ובטרם הסתיימו הנאומים, החלו מאות מפגינים לצעוד לעבר הקפיטול (משכן הקונגרס) ולהסתער עליו אל מול הכוחות המזוינים של הקפיטול. באותה העת התכנסו שני בתי הקונגרס (הסנאט ובית הנבחרים), וחבריו ניהלו את ספירת הקולות של חבר האלקטורים. במהלך אישור הקולות התפזרו חברי הקונגרס כדי לדון בערעור על מתן האלקטורים של אריזונה לדמוקרטים. בניינים אחדים במתחם הקפיטול של ארצות הברית פונו בידי משטרת הקפיטול, וההמון חדר אל מליאות הקונגרס, כולל להיכל הפסלים הלאומי. כתגובה, כל הבניינים במתחם הקפיטול ננעלו באופן מיידי. באירוע נהרגו חמישה אנשים: אישה שהייתה בין הפושטים על הקפיטול ונורתה למוות לאחר שחדרה לתוך הבניין; קצין במשטרת הקפיטול שהתעמת פיזית עם הפורצים לקה כעבור 8 שעות בשבץ מוחי ונפטר למחרת ושלושה פושטים נוספים שנפטרו במהלך ההסתערות. כ-115 שוטרים ומאות אזרחים נפצעו במהלך ההסתערות. פשיטה זו הייתה הפעם הראשונה שבה חדרו גורמים בלתי מורשים אל מבנה הקפיטול של ארצות הברית מאז שהאימפריה הבריטית שרפה אותו במלחמת 1812 והפעם הראשונה שבה הוזעק צבא ארצות הברית להגן על הקפיטול מאז מלחמת האזרחים האמריקנית. בעקבות האירוע, יושבת ראש בית הנבחרים ננסי פלוסי ומנהיג המיעוט בסנט צ'אק שומר קראו לבית הנבחרים להדיח את טראמפ, ובמקביל קראו לסגן הנשיא מייק פנס להפעיל את התיקון ה-25 לחוקת ארצות הברית שלפיו סגן הנשיא הופך לנשיא אם נבצר מהנשיא למלא את תפקידו. מאוחר יותר סיפרה שרת החינוך בטסי דבוס שהיא דנה באפשרות להפעיל את התיקון לחוקה עם מייק פנס, שסירב בתוקף לרעיון. שרים ויועצים בכירים של הנשיא התפטרו מתפקידם, בהם מזכירת התחבורה איליין צ'או, מזכירת החינוך בטסי דבוס וראש סגל הבית הלבן לשעבר מיק מולבני. הרשתות החברתיות טוויטר ופייסבוק הגיבו על כך בנעילת החשבונות של טראמפ וכן הסרת פוסטים הקשורים לאירוע. ההסתערות תוארה בידי עיתונאים וחברי קונגרס במונחים של התקוממות והמרדה. לאחר חקירת רשויות החוק בארצות הברית, יותר מ-950 איש הואשמו בגין מעורבות במתקפה על בניין הקונגרס, מתוכם, נכון לנובמבר 2022, 458 הודו באשמה. שניים ממנהיגי ארגון "שומרי השבועה" שהשתתפו באירוע הורשעו בעבירה של קשירת קשר למרד. מאוחר יותר הורשעו מעורבים נוספים. בעקבות האירועים החליט בית הנבחרים להעמיד את דונלד טראמפ למשפט הדחה בפני הסנאט. במשפט, אשר התקיים לאחר שטראמפ סיים את תפקידו, לא הושג הרוב הדרוש להרשעה של שני שלישים מחברי הסנאט. ערך מורחב – ניסיון הפיכת תוצאות הבחירות לנשיאות ארצות הברית ב-2020 במהלך הקמפיין לבחירות 2020 ציין טראמפ בפוסטים בטוויטר, בראיונות ובנאומים, שהוא עלול לסרב להכיר בתוצאות הבחירות אם יובס, וטען שהבחירות יזויפו נגדו.[דרוש מקור: במקור שהובא הוזכרה רק אמירה אחת כזו] בבחירות לנשיאות ארצות הברית 2020, שנערכו ב-3 בנובמבר 2020, ניצח המועמד הדמוקרטי ג'ו ביידן, את הנשיא המכהן מטעם המפלגה הרפובליקנית, דונלד טראמפ. עוד לפני ספירת קולות הבוחרים, במהלכן ואחריהן, הנשיא טראמפ ותומכיו ערערו על אמינות תוצאות הבחירות בטענות להונאת בחירות רחבה, וקראו לבטל את התוצאות. טענות אלה נקבעו כלא-מבוססות, בין היתר, על ידי הארגון לביטחון ולשיתוף פעולה באירופה., שופטים רפובליקנים, משפטנים שעבדו תחת ממשל טראמפ, מומחי אבטחה וגורמים נוספים. טראמפ ניסה לקדם צעדים רבים לבטל את תוצאות הבחירות כולל פיטורי בכירים במשרד המשפטים, לחץ על ראשי הצבא שיתערבו בבחירות, לחץ על מושלים רפובליקנים כדי שאלו יתערבו בהליכי בחירות במדינותיהם, עיתרות לבתי המשפט, ותוכניות לפיהן סגן הנשיא פנס יתערב בהלייכי ספירת האלקטורים באופן שיטה את הבחירות לטובת טראמפ. ביום חמישי, 31 בדצמבר 2020, ראש עיריית וושינגטון הבירה מיוריאל באוזר דרשה כי חיילי המשמר הלאומי של מחוז קולומביה יחלו בשירות פעיל לשם תמיכה במשטרה המקומית לקראת המחאות הצפויות. בבקשתה להציב את חיילי המשמר הלאומי בוושינגטון הבירה, כתבה כי חיילי המשמר לא יהיו חמושים וכי הם יהיו האחראים העיקריים ל"ניהול ההמונים" ולכיוון תנועת הקהלים, מה שיאפשר למשטרה להתמקד בבעיות ביטחוניות. ביום שני, 4 בינואר 2021, מזכיר ההגנה של ארצות הברית בפועל, כריסטופר מילר, אישר את הבקשה באורח רשמי. אישורו של מילר את בקשתה של באוזר הציב כ-1,100 חיילים ברחובות וושינגטון. בימים הראשונים של 2021, פנה טראמפ בהצעות חוזרות ונשנות לסגנו, מייק פנס, שיפסול את ניצחונו של ביידן בבחירות, צעד שאינו בסמכותו החוקתית של פנס על פי קביעת היועץ המשפטי של הבית הלבן. טראמפ חזר על קריאה זו בנאומו בבוקר של 6 בינואר. באותו יום אחר הצהריים פרסם פנס מכתב ציבורי לקונגרס ובו הודיע כי אין בכוונתו לערער על ניצחונו של ביידן. ב-5 בינואר 2021, ביום שלישי, אלפי משתתפים התכנסו בכיכר החירות לקראת הפגנות עצרות שתוכננו למשך השבוע. ביום שלישי בלילה וביום רביעי בבוקר נעצרו לפחות עשרה בני אדם, שניים מהם באשמת החזקת נשק ללא רישיון. בבוקר יום רביעי, 6 בינואר, הקיפו המפגינים את אנדרטת וושינגטון כדי להתכנס. מספר אישים נשאו דברים באליפסה, בהם יועצו הקרוב של טראמפ רודי ג'וליאני, והנשיא טראמפ עצמו. ג'וליאני נאם בפני הקהל וחזר על תאוריית קשר לפיה מכונות ההצבעה אשר נעשה בהן שימוש בבחירות לנשיאות היו מוטות לרעת טראמפ. טראמפ נשא נאום מאחורי מחסום זכוכית, תקף את התקשורת וקרא לסגן הנשיא פנס לבטל את תוצאות הבחירות. טראמפ דחק בתומכיו לצעוד אל הקפיטול, שם התכנס הקונגרס: "לעולם לא תיקחו בחזרה את ארצנו על ידי חולשה. עליכם להפגין כוח ולהיות חזקים. באנו לדרוש מהקונגרס לעשות את הדבר הנכון ולספור רק את האלקטורים שנבחרו כראוי. אני יודע שבקרוב כולם כאן יצעדו אל בניין הקפיטול, כדי להשמיע בשקט ובפטריוטיות את קולכם היום" במהלך העצרת הצהיר טראמפ שלא יכיר בהפסדו לביידן. גם בניו של טראמפ, דונלד טראמפ ג'וניור ואריק טראמפ, נשאו דברים במהלכם תקפו את חברי בית הנבחרים והסנאטורים הרפובליקנים שמיאנו להצטרף למאמצי עמיתיהם לערעור על התוצאות, והבטיחו לערוך נגדם תעמולה במערכות הבחירות המקדימות שלהם בעתיד. החל מסביבות השעה 14:15 (שעון החוף המזרחי) החלו מתפרעים להסתער על בניינים בקומפלקס הקפיטול של ארצות הברית. מבנים אחדים פונו, והמתפרעים חדרו את שורות האבטחה במטרה להיכנס למשכן הקפיטול, כולל היכל הפסלים הלאומי. חלק מההסתערות על הקפיטול אורגנה בין השאר ברשתות חברתיות המזוהות עם גורמי ימין קיצוני ובפייסבוק. אף על פי שרוב הפורעים נכנסו באופן רגלי אל הקפיטול, אחרים השתמשו בחבלים ובסולמות מאולתרים כדי לפלוש לבניין. לאחר ההסתערות, כל הבניינים במתחם ננעלו, אין יוצא ואין בא. השוהים בתוך המבנים התבקשו להתבצר במשרדיהם ולנעול את דלתותיהם וחלונותיהם, בעוד שלשוהים מחוץ למבנים הומלץ "לחפש מחסה". חברי הקונגרס במליאת בית הנבחרים נצטוו לעטות מסכות גז לאחר שגורמי אכיפת החוק החלו להשתמש בגז מדמיע בתוך הבניין, וכאשר גבר החשש שהמתפרעים יפרצו לאולם המליאה מספר אנשי אבטחה שלפו את נשקם וחברי הקונגרס הצטוו להסיר את סיכות הדש שזיהו אותם כנציגי ממשל. במהלך ההסתערות, חדשות ABC News דיווחו כי נורו יריות בתוך בניין הקפיטול, וכי ישנם מיגונים מפני ירי על דלתות מליאת בית הנבחרים. שוטרי משטרת הקפיטול שלפו את האקדחים שלהם בתוך בית הנבחרים, ומבין מפרי הסדר נהרגה אשלי באביט, חיילת משוחררת מחיל האוויר של ארצות הברית בת 35, אשר נורתה בידי כוחות הביטחון לאחר פריצתה לקפיטול. מפרי הסדר פרצו למשרדיה של יושבת ראש בית הנבחרים של ארצות הברית ננסי פלוסי, הפכו שולחנות ותלשו תמונות מהקירות, גרמו נזק לריהוט ולמסמכים, וביצעו מעשי ונדליזם וביזה ברחבי המשכן. אכסדרות הושחתו וחלונות זכוכית נותצו בהיכל הפסלים הלאומי. כמו כן, מספר שוטרים נפצעו כתוצאה מאלימות ההמון בתוך הקפיטול. בין המסתערים היו תומכי טראמפ שהגיעו מרחבי ארצות הברית, ביניהם פוליטיקאים חברי המפלגה הרפובליקנית ובכללם דריק אוונס, תורמים פוליטיים, חמושים מהימין הרדיקלי, אנשי עליונות לבנה, תומכי השבת הקונפדרציה של מדינות הדרום ופעילים למען החזקת נשק, מספר אנשי צבא בשרות פעיל ובמילואים וקציני משטרה ממדינות שונות. חלק מהמוחים לבשו ביגוד סמלי נאו-פגני כדוגמת כובע פרווה מקושט בזנבות ארוכים וקרניים. מתפרע אחד צולם לבוש חולצה עם הכיתוב "מחנה ריכוז אושוויץ-בירקנאו" ומתחתיו כיתוב בגרמנית "העבודה משחררת". לאחר האירוע כתב חבר בקבוצה נאו-נאצית על השתתפותו ואמר שזו "תחילתה של המהפכה הלבנה בארצות הברית". בין הפורצים הבולטים היה ג'ייק אנג'לי. קציני משטרה ממדינות שונות בארצות הברית נחקרו על השתתפותם בפריצה ושני שוטרים ממשטרת הקפיטול הושעו. אחד השוטרים שהושעו הדריך את הפורצים לתוך הבניין[דרוש מקור]. סוכנות הידיעות AP בחנה פוסטים ברשתות החברתיות של מעל 120 משתתפים ומצאה שאמונה בתיאורית הקונספירציה QAnon רווחת ביניהם. מייסד קמפיין המדיה "WalkAway" ברנדון סטרקה היה בין משתתפי ההתסערות ולאחר האירוע אתר הקמפיין נסגר. ב-20 באוגוסט פרסמה סוכנות הידיעות רויטרס על פי מקורות אנונימיים ברשויות האכיפה, שבחקירת ה-FBI לא נמצאו עדויות משמעותיות לכך שההסתערות הייתה מתוכננת מראש או שלפורצים היו תוכניות מה יעשו אם יצליחו להיכנס לקפיטול. לפי הדיווח, חוקרי ה-FBI אכן גילו שקבוצות מפגינים והנערים הגאים תכננו לפרוץ לקפיטול. אבל הם לא מצאו ראיות לכך שלקבוצות היו תוכניות רציניות לגבי מה לעשות אם יצליחו להיכנס פנימה. ב-25 בספטמבר 2021 פרסם הניו יורק טיימס שלפחות שניים ממשתתפי העצרת היו מקורות של ה-FBI. על פי הדיווח, אחד המקורות מסר למפעיליו שחברי הנערים הגאים לא תכננו להשתמש באלימות, וטען שההסתערות על הקפיטול לא הייתה מתוכננת מראש ושמנהיגי הארגון הורו בפירוש שלא לנקוט בפעולות אלימות. מספר רפובליקנים ובהם קווין מקארתי טענו שמשמעות הדיווח היא שמשרד המשפטים ניקה את טראמפ מאשמה והגיע למסקנה שאין לו חלק במהומות. בתגובה לטענות אלה הבהירה ועדת החקירה לאירועי ההסתערות, שתשאלה את הסוכנויות המעורבות בחקירה וקיבלה תשובות שאומרות בבירור שלא הוסקה מסקנה כזו. כמו כן הבהירה הוועדה שתמשיך לבדוק את כל כיווני החקירה. בסביבות השעה 14:31 בוושינגטון הבירה, ראש העיר מיוריאל באוזר הורתה על עוצר החל מהשעה 18:00 שיהיה תקף לאותו לילה. העוצר הורחב גם לעיר אלכסנדריה הסמוכה ולמחוז ארלינגטון בצפון וירג'יניה. מושל וירג'יניה ראלף נורתם צייץ כי הוא ישלח את חיילי המשמר הלאומי של וירג'יניה ו-200 שוטרי מדינתו לתמוך בגורמי אכיפת החוק בוושינגטון הבירה. גם מושל מרילנד לארי הוגאן הצהיר כי ישלח את משטרת מדינת מרילנד ואת המשמר הלאומי של מרילנד לסייע בוושינגטון הבירה. מזכיר הצבא ראיין מקארתי ומזכיר ההגנה בפועל כריסטופר מילר החליטו לפרוס את כל 1,100 חיילי המשמר הלאומי של מחוז קולומביה כדי להרגיע את האלימות. בסביבות השעה 15:45, מילר שוחח עם מייק פנס, ננסי פלוסי, מיץ' מקונל וצ'אק שומר, והנחה את המשמר הלאומי לצד כוחות אכיפה נוספים להגיב להתפרעויות. פנס אישר את הפריסה במקומו של טראמפ. הסנאטור ג'ף מרקלי מאורגון דיווח כי סגל הסנאט רשם את קולות חבר האלקטורים על נייר בטרם פרצו מפרי הסדר אל מליאת הסנאט. באזור מליאת הסנאט שבמתחם הקפיטול הושלכו רימוני עשן על ידי משטרת הקפיטול לשם הרחקת פולשים למבנה. סוכנים עם אמצעים לפיזור הפגנות של לשכת החקירות הפדרלית (FBI) והמחלקה לביטחון המולדת של ארצות הברית נכנסו בשעה 16:30 אל בניין המשרדים של הסנאט דירקסן כדי לפנות בכוח מפרי סדר שחדרו למתחם. בשעה 16:57 הודיע מושל ניו ג'רזי פיל מרפי כי גורמים במשטרת ניו ג'רזי ייפרסו במחוז קולומביה על פי בקשת העירייה בוושינגטון הבירה, וכי המשמר הלאומי של ניו ג'רזי יהיה מוכן להפעלה במידת הצורך. קצת לפני השעה 17:00, פונו מנהיגי הקונגרס אל פורט מקנייר (אנ'), בסיס צבאי סמוך לקפיטול. רק בסביבות השעה 17:40 הודיע קצין משמר הסנאט כי הקפיטול מאובטח במלואו. בשעות אחר הצהריים נמצאו שני מטעני צינור מאולתרים שהוטמנו בערב שקדם למהומות. מטען אחד נמצא במטה הוועדה הרפובליקנית הלאומית, ומטען נוסף נמצא במטה הוועדה הדמוקרטית הלאומית. שני המטות שוכנים רחובות אחדים ליד הקפיטול. לשכת החקירות הפדרלית הכריזה על פרס של עד 100,000 דולר למי שימסור מידע שיביא ללכידתו של האחראי להטמנת המטענים. ה-FBI ביצע מעל 900 ראיונות ואסף מעל 39,000 קובצי וידאו בניסיון לזהות את החשוד, אך גם כעבור שנה החשוד לא נתפס. לאחר ההסתערות של הקפיטול, מספר בתי קפיטול בערי הבירה של מדינות ארצות הברית נסגרו מטעמי בטיחות. כמו כן, במדינות אחדות אירעו הפגנות ומחאות. 11 אנשים נעצרו בסקרמנטו, בירת קליפורניה, בגין החזקת תרסיס פלפל שלא כדין. לא דווח על נפגעים, אם כי דווח על תקיפה אחת לפחות. כבישים אחדים נחסמו בידי כוחות אכיפת החוק במרכז העיר ומספר קווי אוטובוס הושבתו, כאשר למעלה מ-200 שוטרים הוצבו לטיפול בהפגנות. מספר מפגינים לבשו חולצות ועליהן תמיכה בארגון הימין הקיצוני "הנערים הגאים". חברי מיליציה בג'ורג'יה ניסו להסתער גם על קפיטול מדינת ג'ורג'יה, מה שהוביל לפינויים של מזכיר המדינה בראד ראפנספרגר (אנ') ופקידי ממשל אחרים. בסביבות השעה 15:15 דווח על שוך ההפגנה מחוץ לקפיטול המדינה. בקנזס, התחוללו מחאות בתוך משכן בית המחוקקים של המדינה. מאבטח במשטרת הקפיטול של קנזס הצהיר כי מותר למפגינים להיכנס אל פנים הרוטונדה, מכיוון שיש להם היתר למחות שם. בסיינט פול, בירת מינסוטה, התקיימה עצרת בשם "הסתערו על הקפיטול", אשר הייתה נתונה לפיקוח 30 שוטרים בפטרול המדינתי של מינסוטה ולא פלשה אל קפיטול המדינה. מאוחר יותר מפגינים החלו לצעוד אל מעונו של מושל המדינה טים וולז. חלק מהמפגינים הריעו וצהלו לאחר שנודע להם כי המפגינים בוושינגטון פלשו אל קומפלקס הקפיטול של ארצות הברית. בקולומבוס, בירת אוהיו, מפגינים קיימו מחאה בקפיטול המדינה שבעיר. שם דווח על תקרית אלימה זניחה בודדה. מפגינים בלינקולן, בירת נברסקה, התכנסו מחוץ לקפיטול המדינה במהלך פתיחת המושב החדש בית המחוקקים שנבחר בבחירות 2020. הקפיטול של מדינת אוקלהומה באוקלהומה סיטי היה מוקד למחאות נוספות. מעצר אחד בוצע באשמת ניסיון הצתה וכן תקיפה והכאה בגין ניסיון להצית דגליהם של מפגינים נגדיים. המחאה מנתה מאות אנשים, כשמקביל התקיימה הפגנה ללא אלימות. כמו כן, גם בקרסון סיטי בירת נבדה התאסף קהל להפגין. בנאשוויל שבטנסי, שני מחוקקים ערכו תפילה המונית ברחבת קפיטול מדינת טנסי. מפגינים באולימיפיה, בירת מדינת וושינגטון, עשו את דרכם אל המדשאה הקדמית של אחוזת המושל ג'יי אינסלי. דונלד טראמפ קרא ברשתות החברתיות לאוהדיו לא לנקוט אלימות, ומצד שני חזר על טענותיו שהבחירות נגנבו ממנו. באחד הציוצים של טראמפ בתחילת יום ההתפרעויות הוא כתב: "אלה הדברים והאירועים שקורים כשניצחון מוחץ ומקודש נגזל בצורה כל כך מבישה ומרושעת מפטריוטים גדולים שסבלו מקיפוח במשך כל כך הרבה זמן. חזרו לבתיכם עם אהבה ושלום. זכרו את היום הזה לנצח!". בשעה 14:38 הוא העלה את הציוץ הבא: "אנא תמכו במשטרת הקפיטול ובגורמי אכיפת החוק שלנו. הם באמת בצד של ארצנו." ב-15:13 צייץ: "אני מבקש שכולם בקפיטול ארצות הברית ישמרו על השקט. ללא אלימות! זכרו, אנחנו מפלגת החוק והסדר - כבדו את החוק ואת השוטרים והשוטרות האדירים שלנו. תודה לכם!". בשעה 16:22 פרסם טראמפ סרטון וידאו בו חזר על טענותיו נגד תוצאות הבחירות ובה בעת קרא למפגינים לשוב אל בתיהם בשלום, תוך הרעפת דברי שבח עליהם. זמן קצר לאחר פרסומו הוסר הסרטון מרשתות טוויטר, יוטיוב, ופייסבוק בגין הפרת מדיניות האתר בנושא הפצת דיסאינפורמציה בנוגע לבחירות. גיא רוזן, בכיר בהנהלת פייסבוק, הצהיר כי הסרטון הוסר משום ש"הוא תורם לסיכון לאלימות מתמשכת ולא מפחית אותו". בהמשך טוויטר ופייסבוק חסמו את החשבונות של טראמפ לצמיתות. ב-14 בינואר פרסם טראמפ סרטון בו הוא מגנה בתוקף את אלימות המפגינים ואת הצנזורה שהפעילו הרשתות החברתיות. חלק מהמפגינים הציבו כמטרה את סגן הנשיא פנס. שלושה מפגינים דיברו על כך שברצונם להוציא להורג את פנס בתלייה ואף הכינו לשם כך חבל תלייה. פנס צייץ ב-6 בינואר, בשעה 15:35, "התקפה זו על הקפיטול שלנו לא תיסבל והמעורבים יועמדו לדין במלוא היקף החוק". מאוחר יותר הוא שוחח עם הסנאט כאשר הם התכנסו מחדש בלילה של 6 בינואר, באומרו: "היום היה יום חשוך בקפיטול ארצות הברית [...] לאלה שזרעו הרס בקפיטול שלנו היום, לא ניצחתם [...] החופש מנצח. וזה עדיין בית העם". הנשיא הנבחר ג'ו ביידן, שנאם לאומה מביתו שבווילמינגטון בדלאוור, כינה את האירועים "התקוממות" ה"גובלת בהמרדה" ואמר כי "הדמוקרטיה שלנו נתונה לתקיפה חסרת תקדים", סגניתו המיועדת של ביידן, קמלה האריס חיזקה את דבריו של ביידן והוסיפה כי האירוע הוא "תקיפה על הקפיטול ועל עובדי הציבור של ארצנו". שרת החינוך בטסי דבוס, שרת התחבורה איליין צ'או ומספר בכירי ממשל, בהם סטפני גרישם, התפטרו מתפקידיהם. מנהיג המיעוט בסנאט צ'אק שומר ויו"ר בית הנבחרים ננסי פלוסי קראו לטראמפ "לדרוש מכל המפגינים לעזוב את קפיטול ארצות הברית ואת מתחם הקפיטול באופן מידי". חבר בית הנבחרים אדם קינזינגר, לצד רבים אחרים, גינה את האלימות ותיאר את האירועים כ"ניסיון הפיכה". התובעת הכללית של מדינת ניו יורק, לטישיה ג'יימס, תיארה גם היא את האירועים באופן דומה וטענה גם היא שמדובר בניסיון הפיכה, בהצהרה בה נאמר: "ניסיון ההפיכה שיזם הנשיא היוצא טראמפ היה בזוי". האקים ג'פריס, מבכירי הדמוקרטים בבית הנבחרים, הצהיר כי חברי הקונגרס מתכננים לשוב אל הקפיטול ולאשר את תוצאות חבר האלקטורים. הסנאטור מיט רומני מיוטה תיאר את האירועים כ"התקוממות". בשיחה עם עיתונאי מ-C-SPAN, אמר חבר בית הנבחרים ג'יימי רסקין ממרילנד, כי לאחר שנפטר בנו ערב השנה האזרחית החדשה, הוא הביא את משפחתו לקפיטול כדי "להראות להם העברה מסודרת של השלטון". חבר בית הנבחרים מייק גלאגר העיר בנוגע להתפרעויות ולדבריו הוא לא ראה דבר שכזה מאז הוצב במלחמת עיראק. טרנס גאיינר (אנ'), לשעבר מפקד משטרת הקפיטול של ארצות הברית וקצין משמר הסנאט האמריקאי, תיאר את ההפגנות כחסרות תקדים בעולם אכיפת החוק, בעוד התובע הכללי של ארצות הברית לשעבר בממשל טראמפ, ויליאם בר, גינה את האלימות וכינה אותה שערורייתית ובזויה. ערך מורחב – הליך ההדחה של דונלד טראמפ (2021) נשמעו גם קולות פחות מתונים כתגובה לאירועים. חברת בית הנבחרים קורי בוש צייצה בטוויטר את כוונתה להציג החלטה הקוראת לסילוקם של חברי קונגרס רפובליקנים אשר לטענתה הם אלו שהסיתו ל"מתקפת הטרור" באמצעות ניסיונותיהם לדחות את תוצאות הבחירות. דמוקרטים אחרים בבית הנבחרים, בהם אייאנה פרסלי וריצ'רד ניל, קראו להדחתו המידית של טראמפ בידי הקונגרס כאשר יוכל להתכנס להתכנס מחדש. חברי בית הנבחרים טד ליו וצ'ארלי כריסט קראו לפנס ליטול את סמכויותיו הנשיאותיות של טראמפ מכוח התיקון ה-25 לחוקת ארצות הברית. נוסף על כך, התאחדות התעשיינים הלאומית ביקשה מסגן הנשיא פנס "לשקול ברצינות" את עניין הפעלת התיקון ה-25. שבוע לאחר ההסתערות החל בית הנבחרים בהליך ההדחה. בהליך זה, הודח דונלד טראמפ על ידי בית הנבחרים האמריקאי בגין הסתה להתקוממות, וזוכה לאחר מכן במשפט ההדחה בסנאט. בכך הפך טראמפ לנשיא ארצות הברית היחיד שהודח פעמיים על ידי בית הנבחרים, וגם היחיד שזוכה פעמיים במשפט ההדחה בסנאט, כאשר גם הליך ההדחה הקודם הסתיים בזיכוי בסנאט בפברואר 2020. במאי 2021 הועלתה בבית הנבחרים הצעת חוק להקמת ועדת חקירה לאירועי ההסתערות שתפעל בדומה לוועדה לחקר אירועי 11 בספטמבר. ההצעה עברה בבית הנבחרים אך נפלה בסנאט בעקבות פיליבסטר. ב-1 ביולי 2021 אישר בית הנבחרים בהחלטה נפרדת את הקמת ועדת החקירה, בהרכב של שבעה דמוקרטים ושני רפובליקנים. ועדת החקירה החלה בדיונים פומביים ב-27 ביולי. ב-19 בדצמבר 2022 פרסמה הוועדה את מסקנותיה. הוועדה המליצה על הגשת כתב אישום נגד טראמפ עם 4 אישומים, ובכללם המרדה או תמיכה במרד. בנוסף המליצה הוועדה על הגשת כתב אישום נגד עורך דינו של טראמפ ג'ון איסטמן. כתגובה לאירועים שפקדו את וושינגטון הבירה, עשרות מנהיגים מרחבי העולם הביעו תחושות הלם וגינו את האלימות במחוז קולומביה. ספירת קולות חבר האלקטורים בבחירות לנשיאות ארצות הברית 2020 יוג'ין גודמן קליט קלר מדיה וקבצים בנושא ההסתערות על הקפיטול בוויקישיתוף המון פרץ לבניין הקפיטול לאחר קריאת טראמפ; הופסק הדיון באישור ניצחון ביידן, באתר הארץ, 6 בינואר 2021 ניצן קידר, תומכי טראמפ הסתערו על גבעת הקפיטול, באתר ערוץ 7, 6 בינואר 2021 ביידן: "התקפה על הדמוקרטיה"; טראמפ: "גנבו לנו את הבחירות, אבל לכו הביתה", באתר ynet, 7 בינואר 2021 יואב קרני, ‏פחד ותיעוב בוושינגטון: היום שבו הקרקע נשמטה מתחת לדמוקרטיה האמריקאית, באתר גלובס, 7 בינואר 2021 האיומים היו בכל מקום, המשטרה לא נערכה: מחדל האבטחה ההיסטורי בקונגרס, באתר וואלה, 8 בינואר 2021 הקריאות לכיבוש הקפיטול היו בכל מקום, אך הרשתות החברתיות נרדמו בשמירה, באתר וואלה, 9 בינואר 2021 "הפוטבול הגרעיני" היה בסכנה בזמן הפריצה לקפיטול, באתר ynet, 13 בפברואר 2021 Select Committee to Investigate the January 6th Attack on the United States Capitol — official site Committee hearings and related videos, via C-SPAN ynet והסוכנויות, טראמפ, דם על הרצפה וקטשופ על הקיר: העדויות המרכזיות בחקירת הקפיטול, באתר ynet, 24 ביולי 2022 הוועדה לחקר המהומות בקפיטול: תיעוד חדש חושף את מנהיגי הקונגרס משוועים לעזרה במוצב הצבאי בו מצאו מקלט, באתר ‏מאקו‏, 13 באוקטובר 2022 ההסתערות על הקפיטול, באתר אנציקלופדיה בריטניקה (באנגלית) בן סיילס, Fears as Trump supporters, including anti-Semitic groups, rally in Washington, באתר The Times of Israel‏, 6 בינואר 2021 (באנגלית) אמנדה ראפייס, NeoNazi mobs disrupt Congress’ vote count, באת רThe Bridgetown Museum and New Jersey Advocate‏, 6 בינואר 2021 (באנגלית) ארנו רוזנפלד, ‘G-d bless the Capitol Police’: Far-right protesters storm U.S. Capitol amid antisemitic claims over election, באתר The Forward‏, 6 בינואר 2021 (באנגלית) אשלי בביט נהרגה כתוצאה מירי בכתפה; רוזן בוילנד, מתה ממנת יתר של אמפטמין; בנג'מין פיליפס וקווין גריסון מתו בנסיבות טבעיות כתוצאה מהתפרצות של מחלה קרדיווסקולרית. ראו: Kelli Dugan, Cox Media Group National Content Desk, "DC medical examiner confirms causes of death of 4 who died in Jan. 6 Capitol riot, Fox 13, April 7 2021 Capitol Police officer Brian Sicknick, who engaged rioters, suffered two strokes and died of natural causes, officials say, אתר וושינגטון פוסט, 19 אפריל 2021 Rick Massimo, Medical examiner: Capitol Police officer Sicknick died of stroke; death ruled ‘natural’, Wtopnews, April 19 2021 סרטון בטוויטר של הנציגות הרפובליקנית בוועדת המשפט בבית הנבחרים Savage, Charlie (2021-01-10). "Incitement to Riot? What Trump Told Supporters Before Mob Stormed Capitol". The New York Times (באנגלית אמריקאית). ISSN 0362-4331. נבדק ב-2021-01-14. ברנט לאנג וסינת'יה ליטלטון, Chaos at U.S. Capitol: Violence Erupts as Pro-Trump Mob Clashes With Police, באתר וראייטי, 6 בינואר 2021 (באנגלית) Live Updates: Pro-Trump Mob Breaches Capitol, Halting Vote Certification, באתר הניו יורק טיימס, 6 בינואר 2021 (באנגלית) Laura Collins, mother of hero cop Brian Sicknick says she believes her son died of a fatal stroke - not a fire extinguisher to the head - while authorities won't say a word, דיילי מייל, 22 בפברואר 2021 Olafimihan Oshin, GAO says 114 Capitol Police officers reported injuries on Jan. 6, The Hill, ‏2 בפברואר 2022 Whitney Wild, The Hill, CNN, ‏7 מרץ 2022 Officers maced, trampled: Docs expose depth of Jan. 6 chaos, Associated Press, ‏2 במרץ 2021 ראיין בורט, Trump Supporters Successfully Storm Capitol, Temporarily Shut Down Democracy, באתר רולינג סטון, 6 בינואר 2021 (באנגלית) Martin Pengelly, "Mnuchin and Pompeo discussed removing Trump after Capitol attack, book claims", The Guardian, November 16 2021 Maggie Haberman and Michael S. Schmidt, "Jan. 6 Panel Puts Focus on Cabinet Discussions About Removing Trump, TheNew York Times, June 10 2022 צ'ארלס טרפאני, 'This is domestic terrorism': Meghan McCain, Cardi B and more react to Capitol riot, באתר USA Today‏, 6 בינואר 2021 (באנגלית) דייוויד קורן, Donald Trump Is Now a Terrorist Leader, באתר Mother Jones‏, 6 בינואר 2021 (באנגלית) מרטי ג'ונסון, Cori Bush introduces legislation to sanction, remove all House members who supported election challenges, באתר The Hill‏, 6 בינואר 2021 (באנגלית) דייוויד ראץ, Conservative media members erupt with anger over protesters storming Capitol: 'This is domestic terrorism', באתר פוקס ניוז, 6 בינואר 2021 (באנגלית) Madison Hall, 458 rioters have pleaded guilty for their role in the Capitol insurrection so far. This table is tracking them all., Insider, ‏November 2 2022 Guardian staff and agencies, "Oath Keepers founder Stewart Rhodes found guilty of seditious conspiracy", The Guardian, November 30 2022 Attorney General Merrick B. Garland Delivers a Statement Following the Jury Verdict in the Proud Boys Trial, www.justice.gov, ‏2023-05-04 (באנגלית) Gessen, Masha (21 ביולי 2020). "What could happen if Donald Trump rejects electoral defeat?". The New Yorker. ארכיון מ-31 ביולי 2020. נבדק ב-29 ביולי 2020. {{cite journal}}: (עזרה) זיק מילר וקלין לונג, Trump tries to leverage power of office to subvert Biden win, באתר AP‏, 21 בנובמבר 2020 (באנגלית) ג'יימס פרני וג'סי וינגרד, OSCE slams Trump's 'baseless allegations' of US electoral fraud, באתר דויטשה ולה, 5 בנובמבר 2020 (באנגלית) ברברה סטאר, Pentagon approves DC mayor's request to deploy National Guard for upcoming demonstrations, באתר CNN‏, 5 בינואר 2021 (באנגלית) הלן קופר, Live Updates: Pence and Lawmakers Evacuate as Trump Supporters Storm Capitol, Halting Count of Electoral Votes, באתר הניו יורק טיימס, 6 בינואר 2021 (באנגלית) אלנה וייס, Pence Says He Doesn't Have Power To Reject Electoral Votes, באתר NPR‏, 6 בינואר 2021 (באנגלית) פיטר ניקאס, Pro-Trump supporters have flooded DC to protest president's election loss, באתר CNN‏, 6 בינואר 2021 (באנגלית) ג'מינה מקאבוי, DC Protests Live Coverage: Capitol On Lockdown As Protesters Occupy Building, באתר פורבס, 6 בינואר 2021 (באנגלית) רנדון קורנדיס, Trump attacks Pence as protesters force their way into Capitol, באתר The Hill‏, 6 בינואר 2021 (באנגלית) גרייג גרזיאוסי, Eric Trump and Don Jr declare war on Republican party at DC election protest, באתר The Independent‏, 6 בינואר 2021 (באנגלית) Still More DOJ Charging Documents Show Facebook — Not Parler — Most Used By Capitol Hill Rioters, באתר Legal Resurrection, 24 בפברואר 2021 (באנגלית) הריסון סמית', Rioters use ropes, makeshift ladders to invade Capitol, באתר וושינגטון פוסט, 6 בינואר 2021 (באנגלית) At least one shot, injured at Capitol, באתר WQOW‏, 6 בינואר 2021 (באנגלית) Updates: Capitol breached by protesters, woman shot inside, באתר ABC News‏, 6 בינואר 2021 (באנגלית) "כלום לא יעצור אותנו". אשלי נהרגה בפריצה לקונגרס, באתר ynet, 7 בינואר 2021 ארין שאף, Marauding protesters vandalize Speaker Pelosi’s office, באתר הניו יורק טיימס, 6 בינואר 2021 (באנגלית) פמלה בראון, Rioters breach Capitol as Congress certifies Biden's win, באתר CNN‏, 6 בינואר 2021 (באנגלית) Biesecker, Michael; Kunzelman, Michael; Flaccus, Gillian; Mustian, Jim (10 בינואר 2021). "Records show fervent Trump fans fueled US Capitol takeover". Associated Press. נבדק ב-11 בינואר 2021. The insurrectionist mob [...] was overwhelmingly made up of longtime Trump supporters, including Republican Party officials, GOP political donors, far-right militants, white supremacists, members of the military and adherents of the QAnon myth {{cite news}}: (עזרה) צ'נדליס דסטר, West Virginia state GOP lawmaker participated in insurrection at US Capitol, באתר CNN‏, 8 בינואר 2021 (באנגלית) David K. Li and Shamar Walters, Man in 'Camp Auschwitz' shirt, photographed at U.S. Capitol riot, arrested in Virginia, NBC, ‏13 בינואר 2021 Makuch, Ben (7 בינואר 2021). "Neo-Nazis Boast About Participation In Capitol Hill Invasion". Vice. נבדק ב-8 בינואר 2021. {{cite web}}: (עזרה) Michael Biesecker and others, Records show fervent Trump fans fueled US Capitol takeover, Associated Press, ‏11/1/2021 Leader of Alabama chapter of Oath Keepers pleads guilty to Jan. 6 charges, UPI (באנגלית) ארה"ב: ראיות "שלא נראו קודם לכן" צפויות בשימוע הראשון על מתקפת הקפיטול, באתר וואלה, 9 ביוני 2022 FBI finds scant evidence U.S. Capitol attack was coordinated - sources, באתר רויטרס, 20 באוגוסט 2021 Katie Wedell and Kevin Johnson, Oath Keeper planned with Proud Boys, Three Percenters before Capitol attack, prosecutors say, USA TODAY (באנגלית אמריקאית) Alan Feuer and Adam Goldman, ‏An FBI Informant Marched Into the Capitol on Jan. 6 Riot, New York Times, 25/9/2021 Ryan Nobles and Daniella Diaz, January 6 select committee refutes claim by McCarthy that the Justice Department cleared Trump of any role in insurrection, September 4 2021, CNN איתמר לוין, אחרי ארבע שעות: תומכי טראמפ המתפרעים עזבו את הקפיטול, באתר News1 מחלקה ראשונה, 7 בינואר 2021 Latest: Shooting victim dies, Armed police secure Capitol complex, באתר 8news‏, 6 בינואר 2021 (באנגלית) ג'ף ויליאמסון, Gov. Northam sending Virginia National Guard and 200 state troopers to Washington, DC, באתר WSLS‏, 6 בינואר 2021 (באנגלית) ג'ייקוב פראמוק, National Guard heads to the Capitol to tamp down pro-Trump insurrection, באתר CNBC‏, 6 בינואר 2021 (באנגלית) הלן קופר ואחרים, Army deploys D.C. National Guard to Capitol, and F.B.I. mobilizes agents., באתר הניו יורק טיימס, 6 בינואר 2021 (באנגלית) ג'ייקוב פראמוק, Senate salvages Electoral College ballots before rioters break into the chamber, באתר CNBC‏, 6 בינואר 2021 (באנגלית) New Jersey Gov. Phil Murphy Deploys State Police To Washington, D.C. After Violent Protesters Storm U.S. Capitol, באתר KYW-TV‏, 6 בינואר 2021 (באנגלית) Luke Barr, Still a Jan. 6 mystery: Who placed the pipe bombs the night before the Capitol attack?, ABC News, ‏5 January, 2022 Staff Reports, Pipe bomb found at Republican National Committee as U.S. Capitol breached, reports say, ‏6 January, 2021 מאגי הברמן, An explosive device is found at the R.N.C., and the D.N.C. is evacuated, באתר הניו יורק טיימס, 6 בינואר 2021 (באנגלית) וואלרי אדוורדס, Pipe bomb that was left outside Republican National Committee headquarters in Washington DC as Trump rioters stormed the Capitol, באתר הדיילי מייל, 7 בינואר 2021 (באנגלית) אפריל סייס, FBI offers $50,000 reward for information on pipe bombs left at the RNC and DNC during Capitol assault, באתר CBS, 8 בינואר 2021 (באנגלית) Georgia Secretary of State departs Georgia Capitol for safety, office closes, באתר WXIA-TV‏, 6 בינואר 2021 (באנגלית) שונה מ. רדינג, Texas Capitol grounds in Austin closed as pro-Trump rioters storm U.S. Capitol, באתר KVUE‏, 6 בינואר 2021 (באנגלית) 11 arrested for having pepper spray at Capitol demonstrations, באתר abc10.com‏, 7 בינואר 2021 (באנגלית) כריס הוקס וסוקט הוד, Trump Supporters, Proud Boys Converge On California’s Capitol To Protest Electoral College Count, באתר חדשות הרדיו הציבורי של הקפיטול, 6 בינואר 2021 (באנגלית) ברדפורד בץ, Georgia’s secretary of state evacuated as protesters descend on state Capitol, באתר פוקס ניוז, 6 בינואר 2021 (באנגלית) רגאן פורטר, About 200 Trump supporters stage rally at Kansas Statehouse, באתר WDAF-TV‏, 6 בינואר 2021 (באנגלית) מארק פרבורן, Protesters hold rally inside Kansas statehouse, באתר KSNW‏, 6 בינואר 2021 (באנגלית) Pro-Trump supporters gather at MN State Capitol, Gov.'s mansion, באתר KARE‏, 6 בינואר 2021 (באנגלית) סטיבן מונטמיור, At State Capitol, several hundred Trump supporters decry certification, move toward governor's residence, באתר סטאר טריביון, 7 בינואר 2021 (באנגלית) מייק פרנצ'יק, Election results protests turn violent: Brawling erupts at Statehouse in Columbus, באתר קולומבוס דיספאץ', 6 בינואר 2021 (באנגלית) כריס דנקר, Hundreds gather at state Capitol to support Trump's efforts to overturn election, באתר Lincoln Journal Star‏, 6 בינואר 2021 (באנגלית) One arrested as Trump supporters gather at Oklahoma Capitol, באתר AP‏, 7 בינואר 2021 (באנגלית) Carson City protest peaceful, filled with pro-Trump messages, באתר KLAS‏, 6 בינואר 2021 (באנגלית) עזרא קפלן ואחרים, Protesters gather outside state capitols nationwide as chaos sweeps Congress, באתר NBC News‏, 6 בינואר 2021 (באנגלית) האל ברנטון, Trump supporters leave lawn of Washington state governor’s mansion after standoff with law enforcement, באתר סיאטל טיימס, 6 בינואר 2021 (באנגלית) Deleted Tweets From Donald J. Trump, R-Fla., באתר propublica.org (באנגלית) רועי ברק ואלכס נימלמן, ‏כאוס בגבעת הקפיטול: הקונגרס פונה; המשמר הלאומי הוזעק להרגעת המהומות, באתר גלובס, 6 בינואר 2021 כריסטיאנו לימה, YouTube, Facebook and Twitter squelch Trump's video on Capitol breach, באתר פוליטיקו, 6 בינואר 2021 (באנגלית) מקנה קלי, Facebook declares ‘emergency situation’ and removes Trump video, באתר The Verge‏, 6 בינואר 2021 (באנגלית) נתן גוטמן ומאיה ראכלין, טוויטר השעתה את החשבון של טראמפ לצמיתות: "חשש מהסתה לאלימות", באתר כאן – תאגיד השידור הישראלי, 9 בינואר 2021 ציוץ של הבית הלבן ברשת החברתית אקס (טוויטר), 14 בינואר 2021 ynet, מסדר זיהוי: האינטרנט מחפש את מתפרעי הקפיטול, באתר ynet, 9 בינואר 2021 Levenson, Michael (2021-01-06). "Today's Rampage at the Capitol, as It Happened". The New York Times (באנגלית אמריקאית). ISSN 0362-4331. נבדק ב-2021-01-07. Capitol riot: Trump officials quit after mob storms Congress building, BBC News (באנגלית בריטית) Pence to Rioters: ‘You Did Not Win', NBC4 Washington (באנגלית אמריקאית) "'Our Democracy Is Under Unprecedented Assault,' Biden Says". The New York Times. ארכיון מ-6 בינואר 2021. נבדק ב-6 בינואר 2021. {{cite news}}: (עזרה) "Watch live: Biden is speaking amid violence at Capitol – The Boston Globe". The Boston Globe (באנגלית אמריקאית). 6 בינואר 2021. ארכיון מ-6 בינואר 2021. נבדק ב-6 בינואר 2021. {{cite web}}: (עזרה) @KamalaHarris (6 בינואר 2021). "I join President-elect @JoeBiden in calling for the assault on the Capitol and our nation's public servants to end" (Tweet) – via Twitter. {{cite web}}: (עזרה) האלימות בקונגרס: שרה ויועצים התפטרו, גוברות הקריאות להדחת טראמפ, באתר וואלה, 7 בינואר 2021 מייק הייז ואחרים, Rioters breach Capitol as Congress certifies Biden's win, באתר CNN‏, 6 בינואר 2021 (באנגלית) ג'סטין קולמן, GOP lawmaker on violence at Capitol: 'This is a coup attempt', באתר The Hill‏, 6 בינואר 2021 (באנגלית) GOP lawmaker on protesters storming Capitol: 'I have not seen anything like this since I deployed to Iraq', באתר The Hill‏, 6 בינואר 2021 (באנגלית) אריק טינג, After Trump supporters storm Capitol, Rep. Ted Lieu calls for Trump's immediate removal from office, באתר סן פרנסיסקו כרוניקל, 6 בינואר 2021 (באנגלית) Hugo Lowell, How Mitch McConnell killed the US Capitol attack commission, The Guardian, ‏6 באפריל 2021 A look at 8 lawmakers appointed to probe Jan. 6 attack, Associated Press, ‏5 ביוני 2021 Olivia Beavers and Heather Caygle, makes his 5 GOP picks for Jan. 6 select committee, 07/19/2021, Politico (באנגלית) Liz Cheney and Adam Kinzinger prepare for blockbuster hearing amid attacks from their own party, 27 July 2021, CNN (באנגלית) Caitlin Doornbos, Jan. 6 panel recommends 4 criminal charges for Trump over Capitol riot, New York Post, ‏19 בדצמבר 2022 (באנגלית) טלי גולדשטיין‏, ועדת החקירה להסתערות על הקפיטול עשתה היסטוריה: יש בסיס להגשת אישום פלילי נגד טראמפ, באתר וואלה, 19 בדצמבר 2022 6 committee formally accuses Donald Trump of 4 crimes, 18/12/2022, באתר פוליטיקו (באנגלית) אנג'לה דוואן, World leaders condemn 'horrifying' riot at US Capitol building, באתר CNN‏, 6 בינואר 2021 (באנגלית) Scott Morrison condemns violent US Capitol riots, באתר The Australian‏, 7 בינואר 2021 (באנגלית) Strong condemnation from US allies as world leaders react to chaos on Capitol Hill, באתר abc7.com‏, 7 בינואר 2021 (באנגלית) ציוץ של קתרין יקובסדוטיר ברשת החברתית אקס (טוויטר), 6 בינואר 2021 ג'יימס וורד, Taoiseach and Foreign Affairs Minister react to Washington protests, באתר echo live‏, 6 בינואר 2021 (באנגלית) Prime minister, foreign minister condemn US Capitol mob invasion, באתר Eesti Rahvusringhääling‏, 6 בינואר 2021 (באנגלית) Alberto Fernández: “Manifestamos nuestro repudio a los graves hechos de violencia y el atropello al Congreso ocurridos hoy en Washington", באתר Infobae‏, 6 בינואר 2021 (בספרדית) Reacciones tras la irrupción en el Capitolio de Washington en Estados Unidos, באתר לה פטריה, 6 בינואר 2021 (בספרדית) ציוץ של אלכסנדר דה קרו ברשת החברתית אקס (טוויטר), 6 בינואר 2021 ‘Disgraceful’: World reacts as Trump supporters storm US Capitol, באתר אל-ג'זירה, 6 בינואר 2021 (באנגלית) World stunned by Trump supporters storming U.S. Capitol, attempts to overturn election, באתר רויטרס, 6 בינואר 2021 (באנגלית) מגנה סן, 'Distressed to see news about rioting and violence': PM Modi on US Capitol clash, באתר מינט, 7 בינואר 2021 (באנגלית) Boris Johnson condemns 'disgraceful scenes' in US, באתר BBC News‏, 7 בינואר 2021 (באנגלית) U.S. Capitol protests: World leaders react to violence in Washington, באתר גלובל ניוז, 6 בינואר 2021 (באנגלית) Mitsotakis reacts to storming of Capitol, באתר ekathimerini.com‏, 6 בינואר 2021 (באנגלית) איתמר אייכנר, מורן אזולאי, נתניהו: "ההסתערות על בניין הקפיטול - מחפירה", באתר ynet, 7 בינואר 2021 ציוץ של אינגרידה שימוניטה ברשת החברתית אקס (טוויטר), 6 בינואר 2021 How the world is reacting to the US Capitol riots, באתר CNN‏, 6 בינואר 2021 (באנגלית) Ardern, world leaders react to chaos in DC, באתר Otago Daily Times‏, 7 בינואר 2021 (באנגלית) World leaders are appalled by storming of US Capitol, באתר The Post and Courier‏, 6 בינואר 2021 (באנגלית) דאנג'אי דאהו, We are confident USA will soon close this ugly chapter - Bainimarama, באתר פיג'י וילג', 7 בינואר 2021 (באנגלית) מריה סטרנוס, Presidentti Niinistö Ylelle: Bidenilla edessä kova työ maan yhdistämisessä – Suomen poliittinen johto tuomitsee tunkeutumisen USA:n kongressiin, באתר Yle‏, 6 בינואר 2021 (בפינית) טום פיליפס והלן סאליבן, 'Trump blows up US democracy': the world watches on in horror, באתר הגרדיאן, 7 בינואר 2021 (באנגלית) רויטרס, Canada PM Trudeau Expresses Concern About Violence in Washington, באתר U.S. News & World Report‏, 6 בינואר 2021 (באנגלית) Stefan Löfven om kaoset i Washington: ”Ett angrepp på demokratin”, באתר SVT Nyheter‏, 6 בינואר 2021 (בשוודית)